حق خود ارادیت
جب مشورے سے حکومت منعقد ہوگی تو سب نے اپنے حق خود ارادیت کا اظہار کر دیا۔ اب اکثریت کی راے سے حکومت منعقد ہو جائے گی۔ اس کے بعد کوئی قوم اس وفاق سے علیحدہ ہونا چاہے تو وہ اس مسئلے کو بات چیت سے طے کرے گی۔ محض حق خود ارادیت یہ درجہ نہیں رکھتا کہ اس کے لیے مسلح اقدام کیا جائے اور انسانی جانوں کو قربان کر دیا جائے۔ ہم قوم کی حکم رانی کوئی ایسی قدر نہیں جو انسانی جان سے زیادہ وقعت رکھتی ہو۔